pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“พล.ต.อ. อดุลย์” จับมือสถานประกอบการ หางานให้เด็กรับปิดเทอม
วันพฤหัสบดีที่ 8 กุมภาพันธ์ 2561
“พล.ต.อ. อดุลย์” จับมือสถานประกอบการ หางานให้เด็กรับปิดเทอม
รมว.แรงงาน จับมือสถานประกอบการ ส่งเสริมการมีงานทําให้นักเรียน นักศึกษาช่วงปิดเทอม เสริมสร้างประสบการทํางานจริง ปูพื้นฐานสู่อนาคต เผยมีตําแหน่งงานรองรับกว่า 7,000 อัตรา ทั่วประเทศ
วันที่ 8 กุมภาพันธ์ 2561 เวลา 10.30 น. พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมเพื่อขับเคลื่อนการส่งเสริมการมีงานทําให้นักเรียน นักศึกษา ในช่วงปิดภาคเรียนหรือช่วงว่างจากการเรียน ระหว่างภาครัฐและเอกชน ตามโครงการ “ประชารัฐรวมพลัง สร้างยุวแรงงาน” ณ ห้องประชุมเทียน อัชกุล กรมการจัดหางาน โดยกล่าวว่า การประชุมในวันนี้เป็นการหารือร่วมกับภาครัฐและเอกชน เพื่อขับเคลื่อนการส่งเสริมการมีงานทําให้แก่นักเรียนนักศึกษาในช่วงปิดภาคเรียนหรือช่วงว่างจากการเรียน ระหว่างปลายเดือนกุมภาพันธ์ถึงพฤษภาคมของทุกปี อันเป็นการส่งเสริมให้นักเรียน นักศึกษาได้ใช้เวลาว่างให้เป็นประโยชน์ เสริมสร้างประสบการณ์การทํางานจริง มีรายได้ระหว่างเรียน จากการประกอบอาชีพที่เหมาะสม สามารถแบ่งเบาภาระของผู้ปกครองได้ ซึ่งเป็นผลดีต่อเยาวชนและสังคม โดย “โครงการประชารัฐรวมพลัง สร้างยุวแรงงาน” เป็นการทํางานในรูปแบบประชารัฐ ที่มีการบูรณาการร่วมกันระหว่างหน่วยงานต่างๆ ในกระทรวงแรงงานกับภาคเอกชนและสถานศึกษา นักศึกษาที่จะทํางานได้ต้องมีอายุตั้งแต่ 15 ปีขึ้นไป หากทํางานในหน่วยงานราชการ ปฏิบัติงานไม่น้อยกว่า 7 ชั่วโมงต่อวัน ไม่รวมเวลาหยุดพัก จะได้รับค่าตอบแทนไม่เกินวันละ 300 บาท ปฏิบัติงานไม่น้อยกว่า 3 ชั่วโมงครึ่งต่อวัน จะได้รับค่าตอบแทนไม่เกิน 150 บาท กรณีทํางานในสถานประกอบการภาคเอกชน กําหนดอัตราค่าจ้างขั้นต่ํารายชั่วโมงไม่ต่ํากว่า ชั่วโมงละ 40 บาท เป็นต้น ซึ่งงานที่สามารถทําได้ต้องเป็นงานที่มีความปลอดภัยและไม่เสี่ยงอันตราย โดยมีสถานที่ที่นักเรียน นักศึกษาไม่สามารถทํางานได้ เช่น สถานที่เล่นการพนัน โรงฆ่าสัตว์ สถานเต้นรํา ร้านอาหารที่มีการจําหน่ายแอลกอฮอล์ เป็นต้น
พล.ต.อ. อดุลย์ฯ กล่าวเพิ่มเติมว่า ได้ประสานกับสถานประกอบการในกรุงเทพมหานคร และต่างจังหวัดทั่วประเทศแล้วกว่า 400 แห่ง มีตําแหน่งงานรองรับในเบื้องต้นกว่า 7,000 อัตรา แบ่งเป็นกรุงเทพฯ 1,700 อัตราและต่างจังหวัด 6,000 อัตรา ตําแหน่งงานว่าง ได้แก่ พนักงานต้อนรับ พนักงานบริการ พนักงานจัดเรียงสินค้า แคชเชียร์ เป็นต้น มีกําหนดเริ่มดําเนินการตั้งแต่วันที่ 8 มีนาคม 2561 และเมื่อเสร็จสิ้นการทํางานจะได้รับวุฒิบัตรพร้อมกับคู่มือในการปฏิบัติงาน โดยสามารถสอบถามรายละเอียดหรือติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือ โทรสายด่วนกระทรวงแรงงาน 1506 กด 2
-------------------------------
รัฐบาลไทย-ข่าวทำเนียบรัฐบาล-รมต. นร.เทวัญฯ เปิดมหกรรมธุรกิจด้านกีฬาสุดยิ่งใหญ่แห่งปี “Thailand Sport Expo 2019”
วันพฤหัสบดีที่ 10 ตุลาคม 2562
รมต. นร.เทวัญฯ เปิดมหกรรมธุรกิจด้านกีฬาสุดยิ่งใหญ่แห่งปี “Thailand Sport Expo 2019”
รมต. นร.เทวัญฯ เปิดมหกรรมธุรกิจด้านกีฬาสุดยิ่งใหญ่แห่งปี “Thailand Sport Expo 2019”
วันนี้ (10 ตุลาคม 2562) เวลา 10.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานเปิดงาน Thailand Sport Expo 2019 : Empower Your Sport DNA ณ อาคารชาเลนเจอร์ 3 อิมแพ็ค เมืองทองธานี ซึ่งจัดขึ้นโดยความร่วมมือของสภาอุตสาหกรรมแห่งประเทศไทย (ส.อ.ท.) ร่วมกับ สยามสปอร์ตฯ และสํานักงานส่งเสริมวิสาหกิจขนาดกลางและขนาดย่อม (สสว.) พร้อมหน่วยงานพันธมิตรด้านกีฬาและธุรกิจกีฬา โดยจัดขึ้นระหว่างวันที่ 10 - 13 ตุลาคม 2562
โอกาสนี้ รัฐมนตรีประจําสํานักนายกรัฐมนตรี ได้ร่วมเป็นสักขีพยานในพิธีลงนามความร่วมมือหน่วยงานภาครัฐและเอกชนในรูปแบบ Public Private Partnership (PPP) เพื่อเป็นการแสดงเจตนารมณ์ร่วมกันในการส่งเสริมและสนับสนุนด้านการกีฬาของประเทศไทยให้มีความแข็งแกร่ง และสร้าง Sport Ecosystem ของประเทศอย่างเป็นระบบเพื่อส่งเสริมให้คนไทยมีสุขภาพที่ดี และยังช่วยกระตุ้นเศรษฐกิจของประเทศให้เติบโตขึ้นอีกด้วย จากนั้น รัฐมนตรีประจําสํานักนายกรัฐมนตรีได้มอบโล่ขอบคุณหน่วยงานภาครัฐและเอกชนที่ร่วมสนับสนุนงาน Thailand Sport Expo 2019 และร่วมชมบรรยากาศภายในงาน
รัฐมนตรีประจําสํานักนายกรัฐมนตรี กล่าวว่าประเทศไทยมีนักกีฬาเก่งๆ มากมาย รู้สึกยินดีที่ได้เห็นความร่วมมือร่วมใจระหว่างภาครัฐและเอกชน ที่จะยกระดับอุตสาหกรรมกีฬาของประเทศให้เข้มแข็ง นอกจากนี้ยังเป็นการปลูกฝังเด็กและเยาวชน สร้างนักกีฬารุ่นใหม่ของประเทศผ่านสถาบันต่างๆ รวมถึงการช่วยยกระดับบริการด้านกีฬาให้เข้าถึงง่ายขึ้น การจัดงานครั้งนี้ยังช่วยพัฒนานวัตกรรมเพื่อเพิ่มมูลค่าสินค้ากีฬาของไทยให้มีศักยภาพแข่งขันได้ในระดับโลก
......................
รัฐบาลไทย-ข่าวทำเนียบรัฐบาล-ก.แรงงาน เร่งบรรเทาผลกระทบนายจ้าง-ลูกจ้าง จากสถานการณ์แพร่ระบาดของ COVID – 19
วันอังคารที่ 17 มีนาคม 2563
ก.แรงงาน เร่งบรรเทาผลกระทบนายจ้าง-ลูกจ้าง จากสถานการณ์แพร่ระบาดของ COVID – 19
ผู้ช่วยรัฐมนตรีประจํากระทรวงแรงงาน กําชับ หน่วยงานในสังกัดกระทรวงแรงงานทุกจังหวัด เร่งรวบรวมข้อมูลและความต้องการให้ความช่วยเหลือเยียวยาของสถานประกอบการและลูกจ้างที่ได้รับผลกระทบจากการแพร่ระบาดของเชื้อไวรัส COVID – 19
ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน กล่าวว่า หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน มีความห่วงใยในกรณีการแพร่ระบาดของเชื้อไวรัส COVID – 19 จึงได้สั่งการให้มีการประชุมทางไกลผ่านจอภาพ (Video Conference) ร่วมกับหน่วยงานในสังกัดกระทรวงแรงงานทุกจังหวัด เพื่อกําชับให้หน่วยงานฯ เร่งรวบรวมข้อมูลและความต้องการให้ความช่วยเหลือเยียวยาของสถานประกอบการและลูกจ้างที่ได้รับผลกระทบจากการแพร่ระบาดของเชื้อไวรัส COVID – 19 โดยเฉพาะภาคอุตสาหกรรมท่องเที่ยว อาทิ กิจการโรงแรม ร้านอาหาร ห้างสรรพสินค้า และให้รายงานไปยัง “ศูนย์ปฏิบัติการรองรับสถานการณ์การว่างงานจากผลกระทบภาวะโรคระบาดโควิด - 19” ของกระทรวงแรงงานเป็นประจําทุกวัน เพื่อให้ความช่วยเหลือได้อย่างตรงตามความต้องการ ทั้งนี้ จากการลงพื้นที่หารือร่วมกับผู้ประกอบการเพื่อรับฟังความคิดเห็น รวมถึงข้อเสนอแนะถึงผลกระทบที่เกิดขึ้น พบว่า มาตรการในระยะเร่งด่วนสถานประกอบการและนายจ้างมีความต้องการให้ภาครัฐสนับสนุนหน้ากากอนามัย และเจลแอลกอฮอล์ล้างมือ สําหรับใช้ในสถานประกอบการ ลูกจ้าง และลูกค้า สําหรับมาตรการในระยะยาว ได้แก่ การจัดหางานรองรับหากมีการเลิกจ้าง การฝึกอาชีพเพิ่มเติมให้แก่ลูกจ้าง และขอให้กองทุนประกันสังคมให้วงเงินสินเชื่อดอกเบี้ยต่ํา เป็นต้น
ดร.ดวงฤทธิ์ฯ กล่าวเพิ่มเติมว่า กระทรวงแรงงานได้มีมาตรการด้านการให้ความช่วยเหลือสถานประกอบการและลูกจ้าง โดยให้กรมการจัดหางาน ซึ่งมีภารกิจหลักในด้านการส่งเสริมการมีงานทําให้แก่ประชาชน จัดเตรียมตําแหน่งงานว่างสําหรับลูกจ้างที่ถูกเลิกจ้าง จํานวนกว่า 80,000 อัตรา กรมสวัสดิการและคุ้มครองแรงงาน ตรวจสอบข้อมูลสถานประกอบการในกลุ่มเสี่ยงที่มีการเลิกจ้างงาน พร้อมทั้งให้ความรู้และดูแลสิทธิประโยชน์ของลูกจ้างกรณีถูกเลิกจ้างให้ได้รับสิทธิประโยชน์ตามกฎหมาย กรมพัฒนาฝีมือแรงงาน จัดเตรียมหลักสูตรต่างๆ เพื่อฝึกอาชีพเพิ่มเติม (up skill) แก่แรงงานให้ตรงตามความต้องการของสถานประกอบการ สํานักงานประกันสังคม จะร่วมสร้างการรับรู้ความเข้าใจเกี่ยวกับการแพร่ระบาดของเชื้อไวรัส COVID – 19 การดูแลตนเองของลูกจ้างผู้ประกันตนในสถานประกอบการอีกด้วย
++++++++++++++++++++++++++
รัฐบาลไทย-ข่าวทำเนียบรัฐบาล-ก.อุตฯ ประชุมร่วมภาครัฐ เอกชนเพื่อบูรณาการความร่วมมือการส่งเสริม SMEs
วันพฤหัสบดีที่ 3 มกราคม 2562
ก.อุตฯ ประชุมร่วมภาครัฐ เอกชนเพื่อบูรณาการความร่วมมือการส่งเสริม SMEs
ก.อุตฯ ประชุมร่วมภาครัฐ เอกชนเพื่อบูรณาการความร่วมมือการส่งเสริม SMEs
วันนี้ (3 มกราคม 2562) นายพสุ โลหารชุน ปลัดกระทรวงอุตสาหกรรม เป็นประธานการประชุมหารือการบูรณาการความร่วมมือการส่งเสริม SMEs โดยมีนางเบญจมาพร เอกฉัตร นายภานุวัฒน์ ตริยางกรูศรี ผู้ตรวจราชการกระทรวงอุตสาหกรรม นายกอบชัย สังข์สิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายสุพันธุ์ มงคลสุธี ประธานสภาอุตสาหกรรมแห่งประเทศไทย ผู้บริหารภาครัฐและภาคเอกชน ร่วมประชุมหารือ ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรี เห็นชอบ5 ข้อเสนอด้านสาธารณสุข ที่จะขับเคลื่อนให้เกิดผลภายใน 1 ปี 4 เดือน
วันจันทร์ที่ 5 มิถุนายน 2560
นายกรัฐมนตรี เห็นชอบ5 ข้อเสนอด้านสาธารณสุข ที่จะขับเคลื่อนให้เกิดผลภายใน 1 ปี 4 เดือน
รัฐมนตรีว่าการกระทรวงสาธารณสุข เผยนายกรัฐมนตรีและคณะ เห็นชอบข้อเสนอตามแผนการปฏิรูปสาธารณสุข  5 ข้อ ที่จะขับเคลื่อนให้เกิดผลในระยะเวลา1 ปี 4 เดือน ด้วยยุทธศาสตร์ 3 เครื่องยนต์ ได้แก่ ลดความเหลื่อมล้ํา สร้างความมั่นคง
ขับเคลื่อนเศรษฐกิจ สร้างความมั่งคั่ง และสร้างสมดุลในการพัฒนาให้เกิดความยั่งยืน
วันนี้ (5 มิถุนายน 2560) ที่ ทําเนียบรัฐบาล กทม. ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข และนพ.โสภณ เมฆธน ปลัดกระทรวงสาธารณสุข “แถลงผลงาน 3 ปี 30 งานเด่นของกระทรวงสาธารณสุข” อาทิ คลินิกหมอครอบครัว /การบริการจัดการผู้เจ็บป่วยฉุกเฉินวิกฤติ มีสิทธิ์ทุกที่ (UCEP) /Smart citizen ที่ได้ลงนามความร่วมมือ 4 กระทรวง เพื่อสร้างเด็กไทยให้เติบใหญ่มีคุณภาพ ด้วย4Hคือ Heart Head Hand Health และดูแลผู้สูงวัยเป็นหลักชัยของสังคม ด้วย 3S คือ Social Security Strong /การดูแลผู้ป่วยไตเสื่อม 8 ล้านคน สามารถชะลอไตเสื่อม 7 ปีต่อคน เปลี่ยนไต 600 รายต่อปี ประหยัดงบประมาณได้กว่า 15,000 ล้านบาทต่อปี /การพัฒนางานสมุนไพร สนับสนุนการสร้างรายได้ โดยสร้างเมืองสมุนไพรต้นแบบ (Herbal city)จํานวน 13 แห่ง โรงงานผลิตยาสมุนไพรผ่าน GMP 46 แห่ง ส่งเสริมการใช้ยาสมุนไพรให้เป็น First Line Drug เพื่อเพิ่มมูลค่าทางเศรษฐกิจ ลดการนําเข้ายาจากต่างประเทศ
การลดขั้นตอนการออกใบอนุญาตให้มีความสะดวก รวดเร็ว เพื่ออํานวยความสะดวกในการประกอบธุรกิจให้รวดเร็วมากขึ้น /ยุติการถ่ายทอดเชื้อ HIV และซิฟิลิสจากแม่สู่ลูก โดยเป็นประเทศแรกของเอเชียและประเทศที่สองของโลก /เป็นผู้นํากลุ่มประเทศ G77 เสนอวาระการดื้อยาต้านจุลชีพ ลดจํานวนผู้เสียชีวิตจากการติดเชื้อดื้อยา ภายใต้กรอบยุทธศาสตร์โลก “Global Action Plan on AMR” และส่งเสริมการใช้ยาอย่างมีเหตุผล (Rational Drug Use Hospital: RDU) ในโรงพยาบาล 772 แห่งทั่วประเทศ
สําหรับในระยะ 1 ปี 4 เดือนที่เหลือ กระทรวงสาธารณสุขมุ่งมั่นปฏิรูประบบสาธารณสุขเพื่อตอบสนองนโยบายรัฐบาล ด้วยยุทธศาสตร์ 3 เครื่องยนต์ ได้แก่ ลดความเหลื่อมล้ํา สร้างความมั่นคง(Inclusive Growth Engine) ขับเคลื่อนเศรษฐกิจ สร้างความมั่งคั่ง (Productive Growth Engine) และสร้างสมดุลในการพัฒนาให้เกิดความยั่งยืน (Green Growth Engine) โดยนายกรัฐมนตรีและที่ประชุมฯ ได้เห็นชอบ 5 ข้อเสนอของกระทรวงสาธารณสุข ที่จะขับเคลื่อนให้เกิดผลใน 1 ปี 4 เดือน ประกอบด้วย
1. การออกระเบียบสํานักนายกฯ ในการจัดตั้งคณะกรรมการพัฒนาคุณภาพชีวิตระดับอําเภอ (District Health Board: DHB) เพื่อส่งเสริมการทํางานแบบประชารัฐ 2. จัดสร้างคลินิกหมอครอบครัวเขตเมือง และงบประมาณสนับสนุน150 บาท/ประชากร เพื่อขับเคลื่อนให้ประชาชนเข้าถึงบริการคลินิกหมอครอบครัว 3. ให้สํานักงานหลักประกันสุขภาพ กรมบัญชีกลาง และสํานักงานประกันสังคม ปรับวิธีการจ่ายเงินเพื่อสนับสนุนและขับเคลื่อนคลินิกหมอครอบครัวone day surgery/Minimal invasive surgery4. สร้างแรงจูงใจแพทย์ 3 สาขา (เวชศาสตร์ครอบครัว ระบาดวิทยา และเวชศาสตร์ฉุกเฉิน) โดยออกระเบียบเงินเพิ่มสําหรับตําแหน่งที่มีเหตุพิเศษของผู้ปฏิบัติงานด้านการสาธารณสุข (พตส.) ฉบับใหม่ และความก้าวหน้าด้านวิชาชีพ  และ5.บูรณาการความร่วมมือหน่วยงานที่เกี่ยวข้องเพื่อพัฒนายุทธศาสตร์เขตสุขภาพพิเศษ
*********************************** 5 มิถุนายน 2560
รัฐบาลไทย-ข่าวทำเนียบรัฐบาล-ร่างพระราชบัญญัติว่าด้วยทรัพย์อิงสิทธิ พ.ศ. ....
วันอังคารที่ 9 มกราคม 2561
ร่างพระราชบัญญัติว่าด้วยทรัพย์อิงสิทธิ พ.ศ. ....
ผลการประชุม ครม.เมื่อวันที่ 9 ม.ค.2561 ได้มีมติเห็นชอบหลักการร่าง พ.ร.บ.ว่าด้วยทรัพย์อิงสิทธิ พ.ศ. .... ตามที่กระทรวงการคลังเสนอ ร่างพระราชบัญญัติฯ จะกําหนดสิทธิการใช้ประโยชน์ ในอสังหาริมทรัพย์อีกรูปแบบหนึ่ง เพื่อเป็นทางเลือกสําหรับการใช
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เผยผลการประชุมคณะรัฐมนตรีเมื่อวันที่ 9 มกราคม 2561 ได้มีมติเห็นชอบหลักการร่างพระราชบัญญัติว่าด้วยทรัพย์อิงสิทธิ พ.ศ. .... ตามที่กระทรวงการคลังเสนอ ร่างพระราชบัญญัติฯ จะกําหนดสิทธิการใช้ประโยชน์ ในอสังหาริมทรัพย์อีกรูปแบบหนึ่ง เพื่อเป็นทางเลือกสําหรับการใช้ประโยชน์ในอสังหาริมทรัพย์นอกเหนือจากกรรมสิทธิ์และสิทธิการเช่า โดยมีบทบัญญัติรองรับทรัพย์อิงสิทธิในลักษณะต่าง ๆ ให้เกิดความชัดเจนในกฎหมาย เพื่อสร้างความเชื่อมั่น และให้เกิดความคล่องตัวในการใช้ประโยชน์ให้มากยิ่งขึ้น โดยมีสาระสําคัญ ดังนี้
(1) การกําหนดทรัพย์อิงสิทธิ
ผู้ให้ทรัพย์อิงสิทธิต้องเป็นเจ้าของที่ดินมีโฉนด และเจ้าของห้องชุดเท่านั้น
(2) การจดทะเบียนทรัพย์อิงสิทธิ
ต้องทําเป็นหนังสือ และจดทะเบียนต่อพนักงานเจ้าหน้าที่ตามประมวลกฎหมายที่ดินโดยมีกําหนดระยะเวลาไม่เกิน 30 ปี
(3) การออกหนังสือรับรอง
ให้พนักงานเจ้าหน้าที่ออกหนังสือรับรองทรัพย์อิงสิทธิ โดยทําเป็นคู่ฉบับสามฉบับ ซึ่งการออกหนังสือรับรองนี้ให้เป็นไปตามหลักเกณฑ์ วิธีการ และแบบที่กําหนดโดยกฎกระทรวง
(4) กําหนดสิทธิของผู้ทรงทรัพย์อิงสิทธิ โดยมิต้องได้รับความยินยอมจากเจ้าของอสังหาริมทรัพย์ ดังนี้
(4.1) การนําทรัพย์อิงสิทธิออกให้เช่า ขาย โอน หรือตกทอดแก่ทายาทได้ และนําไปใช้เป็นหลักประกันการชําระหนี้โดยการจํานองได้
(4.2) การดัดแปลง ต่อเติม ปลูกโรงเรือน หรือสิ่งปลูกสร้างได้ และเมื่อสัญญาได้เลิกหรือระงับ ให้ทรัพย์ซึ่งได้ทําการดัดแปลง ต่อเติม หรือปลูกสร้างไว้ตกเป็นกรรมสิทธิของผู้ให้ทรัพย์อิงสิทธิ เว้นแต่จะกําหนดไว้เป็นอย่างอื่นในสัญญา
(5) กําหนดหน้าที่ของผู้ทรงทรัพย์อิงสิทธิ ต้องจัดการอย่างหนึ่งอย่างใดเพื่อปัดป้องภยันตรายแก่อสังหาริมทรัพย์ที่มีทรัพย์อิงสิทธิ หรือกรณีบุคคลภายนอกรุกล้ําเข้ามาในอสังหาริมทรัพย์ที่มีทรัพย์อิงสิทธิ หรือเรียกร้องสิทธิอย่างใดอย่างหนึ่งเหนืออสังหาริมทรัพย์ที่มีทรัพย์อิงสิทธินั้น และให้แจ้งเหตุให้เจ้าของอสังหาริมทรัพย์ทราบโดยพลัน
ทั้งนี้ ร่างพระราชบัญญัติฯ ที่กล่าวข้างต้น เป็นการสร้างแรงจูงใจและความเชื่อมั่นให้แก่นักลงทุนหรือนักธุรกิจที่จะนําเงินเข้ามาลงทุนหรือเข้ามาประกอบอาชีพในประเทศ ให้สามารถใช้สิทธิในอสังหาริมทรัพย์ได้สะดวกและคล่องตัวยิ่งขึ้น ซึ่งจะเป็นการช่วยเพิ่มมูลค่าและเกิดสภาพคล่องในภาคอสังหาริมทรัพย์ของประเทศ อันจะก่อให้ประโยชน์ต่อเศรษฐกิจของประเทศโดยรวม
สํานักกฎหมาย สํานักงานเศรษฐกิจการคลัง
โทร. 0 2273 9020 ต่อ 3266 และ 3269
โทรสาร 0 2618 3371
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษแก่คณาจารย์และนักศึกษา มหาวิทยาลัยเชียงใหม่
วันศุกร์ที่ 26 ตุลาคม 2561
ม.ล.ปนัดดาฯ บรรยายพิเศษแก่คณาจารย์และนักศึกษา มหาวิทยาลัยเชียงใหม่
ม.ล.ปนัดดาฯ บรรยายพิเศษแก่คณาจารย์และนักศึกษา มหาวิทยาลัยเชียงใหม่
เมื่อวันพฤหัสบดีที่ ๒๕ ตุลาคม ๒๕๖๑ เวลา ๐๘.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ในฐานะประธานพิพิธภัณฑ์และหอสมุดสมเด็จฯ กรมพระยาดํารงราชานุภาพ
พร้อมด้วยคุณอัมพร ดิศกุล ณ อยุธยา ให้การต้อนรับพร้อมทั้งบรรยายพิเศษแก่คณาจารย์
บุคลากร และนักศึกษาสาขาวิชาภาษาไทย ภาควิชาหลักสูตร “การสอนและการเรียนรู้”
คณะศึกษาศาสตร์ มหาวิทยาลัยเชียงใหม่ ซึ่งเดินทางมาทัศนศึกษาตามโครงการ
“วัฒนธรรมทัศนาสานภาษารอยกวี” ณ วังวรดิศ ถนนหลานหลวง เขตป้อมปราบศัตรูพ่าย
ม.ล.ปนัดดาฯ กล่าวตอนหนึ่งว่า : "ผมและครอบครัวมีความยินดียิ่งนัก ที่ได้ต้อนรับคณาจารย์
และนักศึกษามหาวิทยาลัยเชียงใหม่ในเช้าวันนี้ ถือเป็นวันอันมีความหมายพิเศษแก่ผม เพราะนอกจาก
ทุกท่านผู้มาเยี่ยมจะเดินทางกันมาไกลจากจังหวัดเชียงใหม่ และได้มาศึกษาประวัติศาสตร์
ห้วงเวลาสําคัญในความผูกพันระหว่างพระบรมวงศานุวงศ์แห่งพระบรมราชจักรีวงศ์กับเจ้านายฝ่ายเหนือ
ได้ทบทวนถึงความทรงจําของสมเด็จพระเจ้าบรมวงศ์เธอ กรมพระยาดํารงราชานุภาพ
องค์ปฐมเสนาบดีกระทรวงมหาดไทย อันเกี่ยวข้องกับนพบุรีศรีนครพิงค์ กับอีกโดยส่วนตัวของผมแล้ว
ซึ่งมีความรําลึกถึงพระคุณและน้ําใจไมตรีจิตของพี่น้องประชาชน และลูกหลานเยาวชนชาวเชียงใหม่อยู่เสมอ
จากเมื่อครั้งที่ผมเคยรับราชการอยู่ที่นี่ ถือเป็นความทรงจําที่ให้คุณค่าทางประสบการณ์การทํางานแก่ตนเอง
ในการรับราชการสนองพระเดชพระคุณถวาย จังหวัดเชียงใหม่ได้รับรางวัลทางด้านการบริหารที่เป็นเลิศ
จากสํานักงานคณะกรรมการพัฒนาระบบราชการ (สํานักงาน ก.พ.ร.) และความเป็น “นครที่เป็นที่สุด
แห่งความสง่างามทางวัฒนธรรม หรือ “Chiang Mai : The Most Splendid City of Culture”
อันถือเป็นเกียรติยศที่พี่น้องประชาชน ตลอดทั้งลูกหลานเยาวชนชาวเชียงใหม่ ได้ร่วมมือร่วมใจ
ร่วมกันเสริมร่วมกันสร้างและดํารงรักษาจังหวัดเชียงใหม่ ที่ถือเป็นมรดกอันล้ําค่าของแผ่นดิน
และความรักหวงแหนยิ่งของประชาชนชาวไทย"
รัฐบาลไทย-ข่าวทำเนียบรัฐบาล-นายกรัฐมนตรีติดตามปฏิบัติการฝนหลวงลดฝุ่นเมืองกรุง   ย้ำห่วงใย ปชช.-ให้กำลังใจเจ้าหน้าที่
วันจันทร์ที่ 21 มกราคม 2562
นายกรัฐมนตรีติดตามปฏิบัติการฝนหลวงลดฝุ่นเมืองกรุง   ย้ําห่วงใย ปชช.-ให้กําลังใจเจ้าหน้าที่
นายกฯ ติดตามปฏิบัติการฝนหลวงลดฝุ่นเมืองกรุง ย้ําห่วงใย ปชช.-ให้กําลังใจเจ้าหน้าที่
วันนี้ (20 ม.ค.62) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานจากกระทรวงเกษตรและสหกรณ์ว่า วันนี้กรมฝนหลวงและการบินเกษตรได้ขึ้นปฏิบัติการฝนหลวง เพื่อบรรเทาปัญหาฝุ่นละออง เมื่อเวลา 14.30 น. โดยเป็นปฏิบัติการขั้นที่ 1 เพื่อสร้างเมฆต้นทุน ซึ่งหากสภาพอากาศเหมาะสม มีเมฆรวมตัวกันมากขึ้นก็จะปฏิบัติการในขั้นที่ 2 เพื่อเลี้ยงเมฆให้อ้วนและพัฒนาเป็นกลุ่มฝนต่อไป
ทั้งนี้ นายกรัฐมนตรีรับทราบแล้วด้วยความห่วงใยประชาชน พร้อมทั้งให้กําลังใจเจ้าหน้าที่ทุกคน โดยหากทุกอย่างเป็นไปตามแผนที่วางไว้จะเกิดฝนตกในพื้นที่ กทม.และปริมณฑลได้ในช่วงหัวค่ํา หรือประมาณ 18.00 - 19.00 น. แต่หากฝนไม่ตก เจ้าหน้าที่ด้านอื่น ๆ ก็ยังคงปฏิบัติหน้าที่ของตนอย่างเข้มข้นต่อไป ทั้งการควบคุมรถควันดําและฝุ่นจากการก่อสร้าง และห้ามไม่ให้เผาในที่โล่ง เป็นต้น "นายกฯ ขอให้ประชาชนติดตามข่าวสารอย่างใกล้ชิด และปฏิบัติตามคําแนะนําอย่างเหมาะสม เพื่อดูแลสุขภาพของตนเองให้ปลอดภัย"
.......
สํานักโฆษก
รัฐบาลไทย-ข่าวทำเนียบรัฐบาล-ระวัง แอบอ้างชื่อกระทรวงสาธารณสุข ทำเว็บไซต์ปลอมหลอกขายยา
วันเสาร์ที่ 3 พฤศจิกายน 2561
ระวัง แอบอ้างชื่อกระทรวงสาธารณสุข ทําเว็บไซต์ปลอมหลอกขายยา
ระวัง แอบอ้างชื่อกระทรวงสาธารณสุข ทําเว็บไซต์ปลอมหลอกขายยา
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุนหลักสูตรอบรมในโครงการ ITU Asia-Pacific Centre of Excellence (CoE)
วันพุธที่ 9 สิงหาคม 2560
กระทรวงดิจิทัลฯ หนุนหลักสูตรอบรมในโครงการ ITU Asia-Pacific Centre of Excellence (CoE)
กระทรวงดิจิทัลฯ
นายวีระศักดิ์ กิติวัฒน์ ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอี) เป็นผู้แทนกล่าวในพิธีเปิดการฝึกอบรมหลักสูตร “Collaborative Cross-Sectoral RegulatoryMechanisms andCompetition Analysis in Digital Economy” เมื่อวันที่ 7 สิงหาคม2560 โดยการฝึกอบรมดังกล่าวเป็นความร่วมมือระหว่างกระทรวงดิจิทัลเพื่อเศรษฐกิจและสังคม สหภาพโทรคมนาคมระหว่างประเทศ (ITU) สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และสถาบันวิชาการทีโอที ซึ่งดําเนินการภายใต้โครงการ ITU Asia-Pacific Centre of Excellence (CoE) การฝึกอบรมในครั้งนี้มีผู้แทนจากหน่วยงานภาครัฐและเอกชนทั้งในประเทศและกลุ่มประเทศในภูมิภาคเอเชียและแปซิฟิก รวมจํานวน 50 คน เข้าร่วมการฝึกอบรมฯ ระหว่างวันที่ 7-11 สิงหาคม 2560 ณ โรงแรมโนโวเทล สุขุมวิท กรุงเทพฯ
***********************
รัฐบาลไทย-ข่าวทำเนียบรัฐบาล-สถานที่ได้รับการผ่อนปรน
วันจันทร์ที่ 18 พฤษภาคม 2563
สถานที่ได้รับการผ่อนปรน
สวนสาธารณะ ลาน-พื้นที่ กิจกรรมสาธารณะ สถานที่ออกกําลังกาย สนามกีฬา ลานกีฬา
มาตรการหลัก
-ทําความสะอาด
-สวมหน้ากากนามัย
-มีจุดบริการล้างมือ
-เว้นระยะห่าง
-จํากัดจํานวนคน
มาตรการเสริม
-ตรวจคัดกรอง
-งดจําหน่ายสินค้าและงดรับประทานอาหาร
-งดการชุมนุม
-เพิ่มมาตรการแอพพลิเคชั่นติดตามตัว
รัฐบาลไทย-ข่าวทำเนียบรัฐบาล-วันข้าราชการพลเรือน 1 เมษายน 2561
วันจันทร์ที่ 2 เมษายน 2561
วันข้าราชการพลเรือน 1 เมษายน 2561
วันข้าราชการพลเรือน 1 เมษายน 2561
วันนี้ (2 เมษายน 2561) เวลา 10.00 น. นายอภิจิน โชติกเสถียร รองปลัดกระทรวงอุตสาหกรรม เข้าร่วมกิจกรรมวันข้าราชการพลเรือน ประจําปี พ.ศ. 2561 และพิธีมอบเกียรติบัตรและเข็มเชิดชูเกียรติข้าราชการพลเรือนดีเด่น ประจําปี 2560 เนื่องในงานวันข้าราชการพลเรือน 1 เมษายน 2561 โดยมีพลเอกประยุทธ์ จันทร์โอชา นายกรัฐมนตรี เป็นประธานในพิธี พร้อมกล่าวให้โอวาทเกี่ยวกับแนวทางการปฏิบัติราชการ โดยมีข้าราชการพลเรือนดีเด่นและเจ้าหน้าที่ที่เกี่ยวข้อง จํานวน 800 คน เข้าร่วมงาน ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-รมว.พม. มอบบ้านมั่นคงชุมชนบ้านช่างหม้อ ให้กลุ่มเปราะบาง พร้อมช่วยกลุ่มเป้าหมายที่เดือดร้อนจากโรคโควิด-19 ที่ จ.อุบลราชธานี
วันจันทร์ที่ 15 มิถุนายน 2563
รมว.พม. มอบบ้านมั่นคงชุมชนบ้านช่างหม้อ ให้กลุ่มเปราะบาง พร้อมช่วยกลุ่มเป้าหมายที่เดือดร้อนจากโรคโควิด-19 ที่ จ.อุบลราชธานี
รมว.พม. มอบบ้านมั่นคงชุมชนบ้านช่างหม้อ ให้กลุ่มเปราะบาง พร้อมช่วยกลุ่มเป้าหมายที่เดือดร้อนจากโรคโควิด-19 ที่ จ.อุบลราชธานี
วันที่ 13 มิ.ย. 63 เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายอุทัย ทองเดช รองผู้ว่าราชการจังหวัดอุบลราชธานี คณะผู้บริหาร และหน่วยงานที่เกี่ยวข้อง ลงพื้นที่ ณ บ้านช่างหม้อ ตําบลคําน้ําแซบ อําเภอวารินชําราบ จังหวัดอุบลราชธานี เพื่อร่วมรับฟังการเสวนาชาวบ้านในหัวข้อ “การฟื้นฟูพัฒนาชุมชนหลังน้ําลด และ COVID - 19” และเยี่ยมกลุ่มเปราะบาง ได้แก่ เด็ก ผู้สูงอายุ และคนพิการ รวมทั้งประชาชนที่ได้รับความเดือดร้อนจากบ้านเรือนที่ได้รับความเสียหายจากอุทกภัย เนื่องจากเป็นพื้นที่ใกล้แม่น้ํามูล พร้อมทั้งให้ความช่วยเหลือด้านที่อยู่อาศัยภายใต้โครงการบ้านมั่นคง ของสถาบันพัฒนาองค์กรชุมชน (องค์การมหาชน) หรือ พอช.
นายจุติ กล่าวว่า ที่ผ่านมา มีการลงพื้นที่สํารวจกลุ่มเปราะบางในบ้านช่างหม้อ พบเด็ก ผู้สูงอายุ และคนพิการใน 73 ครอบครัวที่ประสบปัญหาน้ําท่วมบ้านเรือนและได้รับความเสียหาย ซึ่งจําเป็นต้องได้รับการช่วยเหลือเป็นลําดับแรก กระทรวง พม. จึงได้มอบหมายให้สํานักงานพัฒนาสังคมและความมั่นคงของมนุษย์จังหวัดอุบลราชธานี ดําเนินการแก้ไขปัญหาที่อยู่อาศัย ด้วยการซ่อมสร้างบ้านภายใต้โครงการบ้านมั่นคง ร่วมกับ พอช. โดยได้มีการสร้างใหม่ทั้งหลัง 5 หลัง และซ่อมบางส่วน 68 หลัง ขณะนี้ ได้ดําเนินการซ่อมสร้างเสร็จสิ้นไปแล้ว 65 หลัง และอยู่ระหว่างดําเนินการอีก 8 หลัง ซึ่งคาดว่าจะแล้วเสร็จในเดือนมิถุนายน 2563 สําหรับการลงพื้นที่วันนี้ ตนได้มอบบ้านโครงการ ร้อยใจ รวมไทย สู่ใจอีสาน (บ้านมั่นคง ชุมชนบ้านช่างหม้อ) ซึ่งได้รับความร่วมมือจากภาครัฐและภาคเอกชน อาทิกําลังพลจากค่าย ร.6 พัน 1 มณฑลทหารบกที่ 22 และธนาคารไทยพาณิชย์ จํากัด (มหาชน) เป็นต้น อีกทั้งยังได้มอบงบประมาณสนับสนุนโครงการครัวกลางจังหวัดอุบลราชธานี และโครงการพัฒนาที่อยู่อาศัยในพื้นที่น้ําท่วม จํานวน 65 ครัวเรือน
นายจุติ กล่าวเพิ่มเติมว่า นอกจากนี้ ได้ลงพื้นที่องค์การบริหารส่วนตําบลดอนจิก อําเภอพิบูลมังสาหาร จังหวัดอุบลราชธานี เพื่อพบปะเยี่ยมประชาชนกลุ่มเป้าหมายที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (โควิค-19) พร้อมทั้งให้ความช่วยเหลือต่างๆ ได้แก่ มอบเงินสงเคราะห์และฟื้นฟูสมรรถภาพคนพิการ เงินปรับสภาพบ้านผู้สูงอายุให้เหมาะสมและปลอดภัย เงินสงเคราะห์ผู้สูงอายุในภาวะยากลําบาก เงินสงเคราะห์แก่ประชาชนที่ประสบปัญหาโรคโควิด-19 และเงินสงเคราะห์เด็กในครอบครัวยากจน รวมทั้งมอบนมผงสําหรับเด็กยากจนและเครื่องอุปโภคบริโภคที่จําเป็นสําหรับผู้สูงอายุ
รัฐบาลไทย-ข่าวทำเนียบรัฐบาล-พม. หารือหน่วยงานด้านป้องกันและปราบปรามการค้ามนุษย์ เร่งติดตามและขับเคลื่อนงานตามข้อเสนอแนะ TIP Report 2561 ของสหรัฐฯ
วันจันทร์ที่ 27 สิงหาคม 2561
พม. หารือหน่วยงานด้านป้องกันและปราบปรามการค้ามนุษย์ เร่งติดตามและขับเคลื่อนงานตามข้อเสนอแนะ TIP Report 2561 ของสหรัฐฯ
พม. หารือหน่วยงานด้านป้องกันและปราบปรามการค้ามนุษย์ เร่งติดตามและขับเคลื่อนงานตามข้อเสนอแนะ TIP Report 2561 ของสหรัฐฯ
วันนี้ (27 ส.ค. 61) เวลา 13.30 น. ที่ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมหารือแนวทางการดําเนินงานตามข้อเสนอแนะในรายงานการค้ามนุษย์ของสหรัฐอเมริกา หรือ Trafficking in Persons Report (TIP Report) ประจําปี 2561 โดยมี ผู้แทนหน่วยงานที่เกี่ยวข้องกับการดําเนินงานป้องกันและปราบปรามการค้ามนุษย์ จํานวน 60 คน เข้าร่วม อาทิ สํานักงานอัยการสูงสุด สํานักงานศาลยุติธรรม กระทรวงยุติธรรม กระทรวงแรงงาน กระทรวงการต่างประเทศ และสํานักงานตํารวจแห่งชาติ เป็นต้น
การประชุมในครั้งนี้ ที่ประชุมได้มีการติดตามผลการดําเนินงานของหน่วยงานที่เกี่ยวข้องกับการดําเนินงานป้องกันและปราบปรามการค้ามนุษย์ ใน 3 ด้านสําคัญ ได้แก่ 1) ด้านดําเนินคดี โดยหน่วยงานบังคับใช้กฎหมายได้มุ่งเน้นการเพิ่มประสิทธิภาพบุคลากรในกระบวนการยุติธรรม เพื่อดําเนินคดีกับผู้กระทําผิดเกี่ยวกับการค้ามนุษย์ การนํามาตรการเร่งรัดในการดําเนินคดีค้ามนุษย์ที่มีเจ้าหน้าที่ของรัฐเข้าไปเกี่ยวข้อง เพื่อใช้ในการปฏิบัติงานอย่างเคร่งครัด และการตรวจสถานบริการหรือสถานประกอบกิจการกลุ่มเสี่ยง เพื่อป้องปรามพฤติกรรมที่เข้าข่ายการค้ามนุษย์และแรงงานผิดกฎหมาย 2) ด้านคุ้มครองช่วยเหลือ โดยมุ่งเน้นการวางระบบคุ้มครองช่วยเหลือให้กับผู้เสียหายจากการค้ามนุษย์ให้ได้มาตรฐานสากล โดยเฉพาะการเยียวยาทางด้านจิตใจของผู้เสียหายจากการค้ามนุษย์ และการให้เงินทุนเริ่มต้นชีวิตใหม่แก่ผู้เสียหาย ภายหลังกลับคืนสู่สังคม และ 3) ด้านการป้องกัน โดยได้กําหนดมาตรการตรวจแรงงานและสถานประกอบการอย่างเข้มข้น การพิจารณาเพิ่มสิทธิประโยชน์ให้แรงงานต่างด้าวสามารถทํางานทั่วประเทศได้ และการตรวจสอบบริษัทที่นําคนต่างด้าวเข้ามาทํางานในประเทศไทย
นอกจากนี้ ที่ประชุมได้มีการกําหนดกรอบเวลาและกติการ่วมกันในการจัดทํารายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561 ซึ่งประเทศไทยต้องจัดส่งรายงาน TIP Report ประจําปี 2561 ให้กับสหรัฐอเมริกาภายในวันที่ 31 มกราคม 2562
ทั้งนี้ ภายหลังการประชุมดังกล่าว พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า พลเอก ประวิตร วงษ์สุวรรณ รองนายกรัฐมนตรีได้ลงนามในคําสั่งแต่งตั้งคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ และมอบหมายให้ รมว.พม. เป็นประธานอนุกรรมการดังกล่าว เพื่อเป็นกลไกหลักในการทําหน้าที่กํากับ ติดตาม และให้ข้อเสนอแนะเพื่อขับเคลื่อนการดําเนินงานของหน่วยงานที่เกี่ยวข้องในการป้องกันและปราบปรามการค้ามนุษย์ ให้มีประสิทธิภาพและเห็นผลเป็นรูปธรรมตั้งแต่เดือนกันยายน 2561 เป็นต้นไป และกําหนดให้มีการประชุมเป็นประจําทุกเดือน เพื่อกํากับและติดตามงานอย่างใกล้ชิด ต่อเนื่อง และมีประสิทธิภาพ